Cuneiform Tablet BIN 4 94 (NBC 4030)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma {d}NIN.ŠUBUR-ba-ni-ma a-na ú-ṣur-ša-IŠTAR qí-bi₄-ma 10 GÍN KÙ.BABBAR a-na a-ḫa-at a-bi₄-ni ku-nu-ki-a ku-ra-ra DUMU a-bu-ša-lim na-ší KÙ.BABBAR ma-aḫ-ri-kà áp-qí-sú-um a-ḫi a-ta eb-ri a-ta a-mur-DINGIR ù a-ta šu-up-ra-šu-ma KÙ.BABBAR a-na ma-ma-an lá i-dan 1 a-bar-ni-a-am a-na li-tab-ší-a lu-šé-li-a-am a-ḫu-a a-tù-nu iḫ-da-ma šu-up-ra-šu-um KÙ.BABBAR a ta-ri-iš-ma-tim kà-i-in mì-šum ta-áš-ta-na-pá-ra-am gi₅-im-lá-ni